CELEX: 32009R0872
Language: fi
Date: 2009-09-18 00:00:00
Title: Komission asetus (EY) N:o 872/2009, annettu 18 päivänä syyskuuta 2009 , tiettyjen tavaroiden luokittelusta yhdistettyyn nimikkeistöön

23.9.2009   
            
            
               FI
            
            
               Euroopan unionin virallinen lehti
            
            
               L 249/3
            
         
      KOMISSION ASETUS (EY) N:o 872/2009,
   annettu 18 päivänä syyskuuta 2009,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 12 (2) artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Jalkineet, joiden ulkopohja on muovia ja joiden etupäällinen on valmistettu hihnoista, jotka on kiinnitetty pohjaan kolmesta kohdasta.
                  Etupäällinen ulottuu pohjan vasemmasta reunasta sen oikeaan reunaan. Etupäällisen tämän osan muodostama kaari on kiinnitetty pohjaan myös kaaren keskiosasta pohjaan kulkevalla hihnalla, joka erottaa varpaat.
                  Jalkineen etupäällinen koostuu useista kerroksista eri materiaaleja.
                  Kaaren muodostavat kaksi hihnaa koostuvat tekstiilikerroksesta (kuvassa olevat tekstiilihihnat T1 ja T2), jonka päälle on ommeltu nahkakerros (kuvassa olevat kaksi nahkahihnaa C1). Tämän nahkakerroksen päälle on ommeltu toinen pienempi nahkakerros (kuvassa olevat kaksi nahkahihnaa C2) kirkkaanvärisellä tekstiililangalla. Tekstiilikerroksen (T1/T2) ja nahkakerroksen (C1) välissä on kaksi (muovista) kaistaletta (kuvassa 646 D oleva kaistale A), jotka eivät ole näkyvissä; yksi kaaren kummallakin puolella.
                  Kaksi tekstiilihihnaa (T1 ja T2) ja neljä nahkahihnaa (C1 ja C2) on ommeltu kaaren keskiosassa yhteen yhdellä langalla (ks. kuva 646 C).
                  Varpaat erottava tekstiilihihna ympäröi kaaren keskiosassa kaikkia edellä mainittuja kaaren materiaaleja muodostamalla silmukan niiden ympärille (kuvassa oleva tekstiilihihna T3). Tekstiilihihna on osittain näkyvissä.
                  Kaaren keskiosaan on ommeltu suorakaiteen muotoinen nahkapala tekstiilisilmukan ja edellä mainittujen kaaren materiaalien päälle (kuvassa oleva suorakaiteen muotoinen nahkapala C3).
                  Useat kaaren muodostavat hihnat on upotettu ja liimattu pohjaan kaaren vasemmalla ja oikealla puolella kohtaan, jossa kaari on kiinnitetty pohjaan. Nahkahihnat C1 on upotettu pohjaan tuskin 1 cm:n pituudelta ja nahkahihnat C2 vain noin 5 mm:n pituudelta, kun taas tekstiilihihnat T1 ja T2 on upotettu pohjaan 5 cm:n pituudelta (ks. kuva 646 E).
                  (varvassandaalit)
                  (Ks. kuvat 646 A, 646 B, 646 C, 646 D ja 646 E) (1)
                  
               
               
                  6404 19 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 64 ryhmän 4 huomautuksen a ja b alakohdan, 64 ryhmän 1 lisähuomautuksen sekä CN-koodien 6404, 6404 19 ja 6404 19 90 nimiketekstien mukaan.
                  Suorakaiteen muotoinen nahkapala C3 vahvistaa keskellä olevaa tekstiilihihnaa T3 ja koristaa kenkää. Sen vuoksi päällisainetta määritettäessä ei oteta huomioon näitä 64 ryhmän 4 huomautuksen a alakohdan mukaisia vahvisteita ja lisätarvikkeita.
                  Koristeellisella, kirkkaanvärisellä tekstiililangalla nahkahihnoihin C1 ommellut kaksi pientä nahkahihnaa C2 ovat pääasiassa koristeita, joita pidetään sen vuoksi 64 ryhmän 4 huomautuksen a alakohdan mukaisina lisätarvikkeina.
                  Kaksi tekstiilihihnaa (T1 ja T2) ja kaksi nahkahihnaa (C1) on ommeltu kaaren keskiosassa yhteen yhdellä langalla tavalla, joka osoittaa, että tekstiili ja nahka ovat yhtä tärkeitä päällisaineita. Koska kuitenkin ainoastaan tekstiilihihnat (T1 ja T2) on upotettu pohjaan kunnolla (toisin kuin nahkahihnat C1), voidaan päätellä, että päällinen (kaari) kiinnittyy pohjaan pelkästään tekstiilihihnojen avulla. Näin ollen tekstiilihihnoja T1 ja T2 ei voida pitää vuorina, vaan 64 ryhmän 4 huomautuksen a alakohdan mukaisena päällisaineena. Nahkahihnat C1 ainoastaan vahvistavat tekstiilihihnoja T1 ja T2, minkä vuoksi niitä ei oteta huomioon päällisainetta määritettäessä.
                  Kaksi kaistaletta A, jotka eivät ole näkyvissä, on asennettu kokonaan nahkahihnan C1 ja tekstiilihihnan T1/T2 väliin kaaren molemmin puolin. Koska ne ovat pienempiä kuin niitä ympäröivät nahkahihnat (C1) ja tekstiilihihnat (T1/T2), niillä ei ole vaikutusta nahkahihnojen C1 vahvistavaan tehtävään.
                  Varpaat erottava keskellä oleva tekstiilihihna T3 on osa päällisainetta, koska sen avulla varvassandaali saa ominaisen muotonsa ja koska se on myös tämän hihnan ainoa valmistusaine.
                  Lisäksi tekstiiliaineella (T1, T2 ja T3 yhdessä) on 64 ryhmän 1 lisähuomautuksen mukaiset päällisen ominaisuudet, koska sandaalin päällisen tekstiiliaine, ilman muita aineita, täyttää päällisen tehtävän, eli se takaa kyseisen sandaalin käyttäjän jalalle kävelyyn riittävän tuen (ks. Euroopan yhteisön tuomioistuimen tuomio asiassa C-165/07, Skatteministeriet v Ecco Sko A/S, 48 kohta).
                  Kahta tekstiilihihnaa T1 ja T2 sekä keskellä olevaa tekstiilihihnaa T3 pidetään siten 64 ryhmän 4 huomautuksen a alakohdan mukaisena päällisaineena.
                  Päällisaineen pinta näkyy ainakin osittain jalkineen ulkopinnalla, koska osa tekstiiliaineesta (joka koostuu kolmesta samanlaisesta tekstiilikappaleesta T1, T2 ja T3, jotka on kiinnitetty yhteen) näkyy jalkineen ulkopinnalla (tekstiilihihnan T3 osa). (Ks. yhdistetyn nimikkeistön selittävien huomautusten 64 ryhmän yleisohjeiden 1 kohdan a alakohdan toisen kohdan ensimmäinen virke).
                  Yhdistetyn nimikkeistön 64 ryhmän 4 huomautuksen b alakohdassa tarkoitettu maan tai lattian kanssa kosketuksiin joutuva pohjan osa on tässä jalkineessa muovia. Näin ollen jalkineen ulkopohja on muovia.
               
            
         Kuvassa olevien symbolien selitykset
      
      
         C3 (suorakaiteen muotoinen nahkapala)
      
         C1 (kaksi nahkahihnaa, yksi kaaren kummallakin puolella)
      
         C2 (kaksi pienempää nahkahihnaa, yksi kummankin hihnan C1 päällä)
      
         T1 ja T2 (kaksi tekstiilihihnaa; T1 kaaren oikealla puolella ja T2 sen vasemmalla puolella)
      
         T3 (keskellä oleva varpaat erottava tekstiilihihna)
      
         A (muovikaistele, joka ei ole näkyvissä ja joka on kokonaan sivuttaisen nahkahihnan C1 ja sivuttaisen tekstiilihihnan T2 välissä; ks. kuva 646 D)
      
         S (pohja)
      
         
      
         
      
         
      
         
      
         
      
         (1)  Valokuvat ovat ainoastaan ohjeellisia.